নারায়ণগঞ্জে সালিস বৈঠকে যুবককে-465574 | সারাবাংলা | কালের কণ্ঠ | kalerkantho
নারায়ণগঞ্জে সালিস বৈঠকে যুবককে পিটিয়ে হত্যা
১৯ ফেব্রুয়ারি, ২০১৭ ১৪:৩৩
নারায়ণগঞ্জের আড়াইহাজার উপজেলায় একটি সালিস বৈঠকে আবদুল বাতেন (৩৫) নামে এক যুবককে পিটিয়ে হত্যার অভিযোগ উঠেছে। রবিবার (১৯ ফেব্রুয়ারি) বেলা ১২টার দিকে এ ঘটনা ঘটে। নিহত আবদুল বাতেন উপজেলার ব্রাহ্মন্দী ইউনিয়নের সুলপান্দি গ্রামের দেওয়ান আলীর ছেলে।
প্রত্যক্ষদর্শী ও স্থানীয়দের বরাতে আড়াইহাজার থানার ওসি সাখাওয়াত হোসেন জানান, আবদুল বাতেনের সঙ্গে প্রতিবেশী মিছির আলীর জমিসংক্রান্ত বিরোধ ছিল। রবিবার দুপুরে স্থানীয় ৪ নম্বর ওয়ার্ডের ইউপি সদস্য খোকন মিয়ার উপস্থিতিতে বৈঠকের সময় হঠাৎ করে তর্ক-বিতর্কের জেরে মিছির আলীর পক্ষে শাহজাহান, আইউবুর, মহিবুর, ইউনুসসহ আরও কয়েকজন বাতেনকে লাঠিপেটা করে। তাকে আহত অবস্থায় উপজেলা স্বাস্থ্য কমপ্লেক্সে নেওয়ার পর তার মৃত্যু হয়।